ວິທະຍຸກະຈາຍສຽງຫວຽດນາມແລະສະຖານທູດຫວຽດນາມປະຈຳອີຢີບເພີ່ມທະວີການສົມທົບກັນໃນການສື່ຂ່າວ,ໂຄສະນາ
(vovworld)- ວັນທີ 18/4 ຢູ່ ສຳນັກງານຂອງວິທະຍຸກະຈາຍສຽງຫວຽດນາມ ເຮືອນເລກທີ 58 ກວາຊື ຮ່າໂນ້ຍ, ທ່ານ ຫວູຫາຍ, ຮອງຜູ້ອຳນວຍການໃຫຍ່ ວິທະຍຸກະຈາຍສຽງຫວຽດນາມ ໄດ້ຕ້ອນຮັບທ່ານ ໂດ໋ຮ່ວາງລອງ, ເອກອັກຄະລັດຖະທູດຫວຽດນາມ ປະຈຳ ອີຢີບ. ສອງຝ່າຍໄດ້ແລກປ່ຽນ ແລະ ເປັນເອກະພາບຫລາຍມາດຕະການ ກ່ຽວກັບການສົມທົບກັນໃນການສື່ຂ່າວ, ໂຄສະນາລະຫວ່າງສະຖານທູດຫວຽດນາມ ປະຈຳອີຢີບ ແລະ ອົງການສື່ມວນຊົນຫວຽດນາມ ປະຈຳອີຢີບ. ທ່ານເອກອັກຄະລັດຖະທູດ ໂດ໋ຮ່ວາງລອງ ປາດຖະຫນາວ່າ ບັນດາອົງການສື່ມວນຊົນ, ພິເສດ ແມ່ນ ວິທະຍຸກະຈາຍສຽງຫວຽດນາມ ຫນູນຊ່ວຍຢ່າງຕັ້ງຫນ້າເພື່ອໃຫ້ການສື່ຂ່າວ, ໂຄສະນາປະສົບຜົນສຳເລັດ, ປະກອບສ່ວນໂຄສະນາກິດຈະການປ່ຽນແປງໃຫມ່ຢູ່ຫວຽດນາມ. ສ່ວນທ່ານຫວູຫາຍ, ຮອງຜູ້ອຳນວຍການໃຫຍ່ ວິທະຍຸກະຈາຍສຽງຫວຽດນາມ ໄດ້ເນັ້ນຫນັກວ່າ: ວິທະຍຸກະຈາຍສຽງຫວຽດນາມ ຈະຫນູນຊ່ວຍກ່ຽວກັບການສື່ຂ່າວ, ໂຄສະນາບັນດາການເຄື່ອນໄຫວຂອງສະຖານທູດຫວຽດນາມ ປະຈຳອີຢີບ ເປັນຢ່າງດີ. ໃນກໍລະນີຈຳເປັນ, ວິທະຍຸກະຈາຍສຽງຫວຽດນາມ ຈະສົ່ງນັກຂ່າວຢູ່ຫວຽດນາມ ໄປຍັງອີຢີບ ເພື່ອຫນູນຊ່ວຍການສ່ອງແສງເຫດການຢ່າງຄົບຖ້ວນ ແລະ ມີປະສິດທິຜົນ.